=== Tidlig historie ===
[[Fil:Urville-Araucanians.jpg|thumb|left|Mapucherne var det oprindelige folk i Mellem- og Sydchile]]
For omkring 10.000 år siden indvandrede de første [[Amerikas oprindelige folk|oprindelige folk]] til området og bosatte sig i de frugtbare dale og kystområder i det, der er nutidens Chile. Eksempler på fund fra disse folk er [[Monte Verde]] i nærheden af [[Puerto Montt]], [[Cueva del Milodón]] i [[Patagonien]] og [[lavatunnel]]len i [[Pali-Aike]]-krateret, ligeledes i Patagonien. I det chilenske område boede forskellige folk. Mod nord boede [[atacameño]]erne og [[diaguita]]erne; begge folkeslag var agerdyrkere og beherskede vandingsteknikker, hvilket tyder på en vis statsdannelse.<ref name=insight /> Længere mod syd boede [[mapuche]]rne (af spanierne kaldet araucaniere), som der menes at have været omkring en million af.<ref name=insight /> [[Inkariget|Inkaerne]] udbredte kortvarigt deres rige til at omfatte det nordlige af nutidens Chile indtil omkring Santiago, men mapucherne modstod med held adskillige inkaforsøg på at underlægge sig dem på trods af, at mapucherne tilsyneladende ikke havde nogen central magt.<ref name=insight /> Kulminationen på denne strid var [[slaget ved Maule]] (i slutningen af det 15. århundrede), hvor inkaherskeren [[Túpac Yupanqui]] ved floden [[Maule]] måtte se sig besejret i et blodigt, tre dage langt slag, der blev enden på inkaernes erobringstogt mod syd.
Politik